जेना ओर्टेगा
जेना मेरी ओर्टेगा (जन्म: सेप्टेम्बर २७, २००२) एक अमेरिकी अभिनेत्री हुन्। उनले द सिडब्ल्यु हास्य-नाटक शृङ्खला जेन द भर्जिन (सन् २०१४–२०१९) मा जवान जेनको भूमिकाको लागि मान्यता प्राप्त गर्दै बाल अभिनेत्रीको रूपमा आफ्नो करियर सुरु गरेकी थिइन्। डिज्नी च्यानल शृङ्खला स्टक इन द मिडल (सन् २०१६–२०१८) मा हार्ली डियाजको रूपमा अभिनय गरेर सफलता प्राप्त गरेकी थिइन्, जसको लागि उनले इमेजन पुरस्कार जितेकी थिइन्। उनले सन् २०१६ देखि २०२० सम्म एलेना अफ एभालोर मा राजकुमारी इसाबेलको आवाजको भूमिका पनि निर्वाह गरेकी थिइन्।

ओर्टेगाले सन् २०१९ मा नेटफ्लिक्स थ्रिलर शृङ्खला यु को दोस्रो सिजनमा एली अल्वेसको भूमिका निभाएकी थिइन् र नेटफ्लिक्स पारिवारिक चलचित्र यस डे (सन् २०२१) मा अभिनय गरेकी थिइन्। उनले किशोर नाटक द फलआउट (सन् २०२१) मा उनको अभिनयको लागि आलोचनात्मक प्रशंसा प्राप्त गरेकी थिइन्, र स्ल्यासर चलचित्रहरू एक्स र स्क्रिम (दुबै सन् २०२२) मा अभिनय गरेर आफूलाई स्क्रिम क्विनको रूपमा स्थापित गरेकी थिइन्। २०२२ मा पनि, ओर्टेगाले नेटफ्लिक्स काल्पनिक शृङ्खला वेनस्डे मा वेनस्डे एडम्सको मुख्य भूमिका निभाएकी थिइन्।

सन्दर्भ सामग्रीहरू

बाह्य कडीहरू

 

सन् २००२ मा जन्म
जीवित मानिसहरू
क्यालिफोर्नियाका अभिनेत्रीहरू
अमेरिकी बाल कार्यकर्ताहरू
अमेरिकी बाल अभिनेत्रीहरू
अमेरिकी चलचित्र अभिनेत्रीहरू
अमेरिकी टेलिभिजन अभिनेत्रीहरू
अमेरिकी आवाज अभिनेत्रीहरू